Tato kniha je Vám k dispozici zdarma. Mimo jiné z tohoto důvodu neprošla korekturami a redakčními úpravami nakladatele, stejně tak výsledná elektronická podoba knihy nebyla detailně kontrolována. To znamená, že kniha může obsahovat gramatické, stylistické a jiné chyby. Omlouváme se za ně.

A abychom nezapomněli: to, že je kniha zdarma neznamená, že k ní nemá práva konkrétní autor. Než ji případně zveřejníte na svém webu, tak si to prosím ověřte.

Štefan Barassó

Vrak

www.palmknihy.cz

© Palmknihy s.r.o. 2000-2013

Vrak

Vrak

Štefan Barassó

Publikováno s laskavým svolením autora.

Zdroj www.webpark.sk/putnik,

mail reader@szm.sk

Búrka sa začala krátko po poludní. Mohutná sila vetra zdvíhala obrovské vlny a hádzala ich oproti sebe. Žiadna loď, ktorá bola vtedy ďalej na mori nemohla prežiť. Vedel aj kapitán lode Margaréta a preto stihol včas vplávať do prístavu na jednom z kráľovských ostrovov. Loď bola bezpečne zakotvená a väčšina z námorníkov sa zabávala v miestnych krčmách a nevestincoch. Hoci búrka bola ďaleko od ostrova, jej účinky bolo vidno aj tu. V niektorých miestach ostrova spôsobil hustý dážď záplavy, no našťastie nebol dosť silný na to, aby zboril hrádze v blízkosti prístavu.

Aj kapitán mal už plné zuby tejto búrky a preto išiel so svojou posádkou do jedného hostinca. Miestni vždy vítali námorníkov a to nielen kvôli tovaru, ale hlavne pre nové povedačky a informácie z kráľovstva. Niet divu, že vo všetkých krčmách bolo plno a námorníci boli stredobodom pozornosti.

Námorníci oslavovali až do rána. Takmer celý deň prespali a preto mohli ďalej vyraziť až o deň neskôr, ako plánovali. Nachystali si zásoby a krátko pred obedom vyrazili. Sprevádzali ich pozdravy od miestnych ľudí. Smerovali teraz na východ do jedného z najväčších prístavov kráľovstva.

Boli na ceste už dva dni a pred sebou mali ešte viac, ako dva týždne. Táto časť plavby bola nezáživná, lebo oceán bol v týchto miestach dobre preskúmaný. V tretí deň krátko po svitaní sa ale začali diať čudné veci.